Alexander von Kaulbars

Vabahärra Alexander Wilhelm Andreas von Kaulbars (Venemaal tuntud kui Aleksandr Vassiljevitš, vene keeles Александр Васильевич Каульбарс) (2. mai (ukj 14. mai) 1844 Mõdriku mõis – 25. jaanuar 1925 (mõnedel andmetel 1929) Pariis) oli baltisaksa päritolu Venemaa keisririigi sõjaväelane (ratsaväekindral).

Elulugu
Päritolu ja haridustee
Alexander von Kaulbars pärines Eestimaa rüütelkonda kuulunud Kaulbarsi aadlisuguvõsast. Ta sündis Mõdriku mõisniku kindralleitnant Hermann Wilhelm von Kaulbarsi (1798–1888) ja tema abikaasa Alexandrine von der Oest gen. Drieseni (1819−1888) teise pojana."Genealogisches Handbuch der baltischen Ritterschaften, Teil 2, 1.2: Estland" Görlitz. 1930. Lk 77–78 Sõjalise hariduse omandas ta Nikolai ratsaväekoolis (lõpetas 1861) ja Nikolai Kindralstaabi Akadeemias (lõpetas 1868).Georgi ordeni kavalerid Eestis. Mitte-eestlaste elulood.

Venemaa keisririigi ohvitser
1861. aastal astus ta sõjaväeteenistusse ja ülendati samal aastal praporštšikuks. Ta osales sõjategevuses Poolas ülestõusu mahasurumisel 1863 ja Kesk-Aasias Turkestani sõjaretkel 1870. aastatel (Kuldža sõjaretk – tänapäeva Xinjiang, Uiguuri autonoomne piirkond ja Hiiva), misjärel ülendati 1873 polkovnikuks. 1875. aastal määrati ta 8. ratsaväediviisi staabiülemaks ning aastail 1877–1878 võttis ta osa Vene-Türgi sõjast. 1879. aastal sai ta 14. ratsaväediviisi 1. brigaadi ülemaks. 1880. aastal ülendati ta kindralmajoriks. ning määrati 1882. aastal 1. ratsaväediviisi 1. brigaadi ülemaks.Каульбарс, Александр Васильевич

Bulgaaria sõjaminister
1882. aasta mais sai temast Bulgaaria sõjaminister. Järgmisel aastal sattus ta konflikti saksameelse Bulgaaria vürsti Alexandriga ning oli sunnitud koos teiste Venemaa kindralitega Bulgaariast lahkuma.

pisi|left|Vene ohvitserid bokserite ülestõusu mahasurumisel. Kaulbars on keskel
Teenistus Vene-Jaapani sõjani
1891. aastal nimetati ta 15. ratsaväediviisi ülemaks ning ülendati 1894. aastal kindralleitnandiks. 1897. aastal sai ta 11. ratsaväekorpuse ülemaks ja 1900. aastal II Siberi korpuse ülemaks, mille koosseisus võttis ta osa bokserite ülestõusu mahasurumisest. 1901. aastal nimetati ta Odessa sõjaväeringkonna ülema abiks ning 1904. aastal ülemaks.

pisi|Mukdeni lahing (1905)
Vene-Jaapani sõjas
Vene-Jaapani sõja ajal määrati ta 1904. aasta oktoobris 3. Mandžuuria armee ja 1905. aasta jaanuaris 2. Mandžuuria armee juhatajaks. 2. Mandžuuria armee juhatajana võttis ta osa ka Mukdeni lahingust, kus Jaapani väed võitsid Venemaa vägesid. Kaulbarsi üritati lahingu kaotamises vastutavaks teha, kuid sõjaväeline erikomisjon ei leidnud temal süüd.

Hilisem sõjaväeline karjäär
pisi|left|Vene lennuk 1913. aastal. Kindral von Kaulbars (keskel) koos Igor Sikorskyga (all paremal)
1905–1909 oli Alexander von Kaulbars taas Odessa sõjaväeringkonna ülem ning alates 1909. aastast sõjanõukogu liige. Esimese maailmasõja ajal teenis ta Venemaa keisririigi sõjalennuväe staabis. Vene kodusõjas osales ta Anton Denikini juhitud Vabatahtlike Armee koosseisus.

Viimased eluaastad ja surm
1919. aastal emigreerus ta esmalt Istambuli, hiljem asus elama Bulgaariasse. Elu viimased aastad elas Prantsusmaal. Ta oli Vene Lendurite Liidu auesimees.Русская армия в Великой войне. Картотека проекта: Каульбарс Александр Васильевич Ta suri Pariisis 1925., teistel andmetel 1929. aastal ja maeti Sainte-Geneviève-des-Bois' kalmistule Pariisis.

Auastmed
 Aasta Kuupäev  Auaste  16. juuni 20px praporštšik  19. mai 20px alamporutšik  30. august 20px porutšik  30. oktoober 20px staabikapten  1. detsember 20px kapten  16. august 20px alampolkovnik  25. oktoober 20px polkovnik  1. jaanuar 20px kindralmajor  30. august 20px kindralleitnant  6. detsember 20px ratsaväekindral

Tunnustus
40px Püha Stanislavi ordeni II klass (1870)
40px Püha Vladimiri ordeni IV klass koos mõõkade ja lindiga (1871)
40px Püha Anna ordeni II klass (1872)
40px Püha Vladimiri ordeni III klass koos mõõkadega (1877) 
40px Püha Stanislavi ordeni I klass (1882)
40px Püha Anna ordeni I klass (1886)
40px Püha Vladimiri ordeni II klass (1890)
40px| Valge Kotka orden (1898)
40px Püha Aleksander Nevski orden koos mõõkadega (1901, briljandid 6. detsember 1907)
40px Püha Vladimiri ordeni I klass (6. detsember 1914)

Perekond
Alexander von Kaulbars abiellus Jekaterina Vladimirovna Šeltuhhinaga (1848–1919), kes oli jalaväekindral Vladimir Šeltuhhini ja Karoline Wöhrmanni tütar.

Sugupuu

Viited

Välislingid

Väljavõte Eestimaa rüütelkonna genealoogilisest käsiraamatust
Каульбарс Александр Васильевич saidil "Русская армия в Великой войне"

Kategooria:Baltisaksa sõjaväelased
Kategooria:Venemaa keisririigi ratsaväekindralid
Kategooria:Valgekaartlased
Alexander von
Kategooria:Püha Aleksander Nevski ordeni kavalerid
Kategooria:Püha Vladimiri I klassi ordeni kavalerid
Kategooria:Püha Vladimiri II klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Püha Anna II klassi ordeni kavalerid
Kategooria:Püha Anna I klassi ordeni kavalerid
Kategooria:Püha Stanislavi I klassi ordeni kavalerid
Kategooria:Püha Stanislavi II klassi ordeni kavalerid
Kategooria:Auleegioni suurristi kavalerid
Kategooria:Sainte-Geneviève-des-Bois' kalmistule maetud
Kategooria:Sündinud 1844
Kategooria:Surnud 1925